Diari Oficial de la Generalitat Valenciana


Sumari del DOGV 4746, del 05-05-2004 (2004/4315)

Juí verbal de desnonament per falta de pagament número 54/2004. Cèdula de notificació.
--------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4315


Organisme emissor
:   Jutjat de Primera Instància Número 3 de València

Tipus de document
:   Anunci

Juí verbal de desnonament per falta de pagament número 54/2004. Cèdula de notificació. [2004/F4315]
  
Teresa Esteve Ramos, secretària del Jutjat de Primera Instància número 3 de València, fa saber:
  
Que en este jutjat se seguix procediment de juí verbal (desnonament per falta de pagament) 54/2004, a instància de María Lezcano Serrano contra Osvaldo Arboleda Reyes i Sandra Pascual Bruccki.
  
En el juí esmentat, amb data 16 d'abril de 2004, el magistrat jutge Pedro Luis Viguer Soler ha dictat la resolució que té el contingut dispositiu del tenor literal següent:
  
Decisió
  
Estime íntegrament la demanda formulada per la procuradora María Luisa Fos Fos, en representació de María Lezcano Serrano contra Osvaldo Arboleda Reyes i Sandra Pascual Bruccki, declare resolt el contracte d'arrendament celebrat per les parts en data 1 de setembre de 2002, relatiu a l'habitatge situat en esta ciutat, carrer de Calderón de la Barca, 3, porta 19, i conseqüentment declare procedent el desnonament dels demandats de l'expressada finca, amb l'advertiment que si no la desallotgen en seran llançats i a càrrec seu. Igualment condemne els demandats a pagar a l'actora la quantitat de 2.972,64 euros corresponents a les rendes dels mesos de maig de 2003 a abril de 2004 i quantitats assimilades, més les que es produïsquen en endavant fins a l'abandonament de l'habitatge a raó de 300 euros mensuals, suma que s'incrementarà amb els interessos de l'article 576 LEC, així com al pagament de les costes del present procediment.
  
Notifiqueu la present resolució a les parts, fent-los saber que esta és recurrible en apel·lació davant de l'Audiència Provincial de València. El recurs s'ha de preparar per mitjà d'escrit presentar en este jutjat en el termini de cinc dies hàbils comptats des del dia següent de la notificació, limitat a citar la resolució apel·lada, i manifestar la voluntat de recórrer, amb expressió dels pronunciaments que impugna.
  
Esta és la meua sentència, que pronuncie, mane i firme, definitivament jutjat en primera instància, i que es portarà al llibre de les de la seua classe. El secretari estendrà en les actuacions l'oportú testimoni d'esta.
  
I perquè valga de notificació en forma, amb prevenció dels recursos expressats en la citada resolució a la part demandada que es troba en parador desconegut, Osvaldo Arboleda Reyes i Sandra Pascual Bruccki, conforme al que s'establix en l'article 164 de la Llei d'Enjudiciament Civil, s'expedix el present edicte.
  
València, 16 d'abril de 2004.- La secretària judicial: Teresa Esteve Ramos.
  
Diligència
  
València, 16 d'abril de 2004
  
L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis.